**Siðareglur Iðunnar**

Siðareglur þessar eiga við um alla stjórnarmenn, fagráðsfólk og starfsfólk Iðunnar.

Hlutverk Iðunnar er fyrst og fremst að bæta hæfni fyrirtækja og starfsfólks í iðnaði. Það gerir hún með því aðsjá fyrirtækjum og einstaklingum fyrir nýrri þekkingu og færni eftir því sem þörf krefur. Stjórnarmenn, fagráðsfólk og starfsfólk Iðunnar starfar af fagmennsku, trúnaði og af heilindum í starfi sínu.

**Samfélagið**

* Stjórnarmenn, fagráðsfólk og starfsfólk Iðunnar hvetur til samfélagslegrar ábyrgðar.
* Stjórnarmenn, fagráðsfólk og starfsfólk Iðunnar fer að lögum, reglugerðum og kjarasamningum.

**Trúnaður**

* Stjórnarmenn, fagráðsfólk og starfsfólk Iðunnar heldur trúnað um það sem því er trúað fyrir og meðhöndlar viðkvæmar persónulegar upplýsingar sem það verður áskynja í starfi sem trúnaðarupplýsingar.

**Stjórnarmenn, fagráðsfólk og starfsfólk Iðunnar**

* Við skipan í stjórn og fagráð innan Iðunnar skal ætíð tryggja að hagsmunatengsl séu ekki til staðar við starfsemina né starfsfólk Iðunnar.
* Stjórnarmenn, fagráðsfólk og starfsfólk Iðunnar skal ætíð meta hæfi/vanhæfi sína m.t.t. tiltekinnar umræðu/ákvarðanatöku þegar fjallað er um verkefni sem falla undir starfsemi Iðunnar.
* Stjórnarmenn, fagráðsfólk og starfsfólk Iðunnar vinnur að því að komið sé fram við félagsmenn og starfsfólk af virðingu og sanngirni.
* Stjórnarmenn, fagráðsfólk og starfsfólk Iðunnar virðir réttindi félagsmanna og starfsfólks og hefur hagsmuni þess til hliðsjónar eins og hagsmuni fyrirtækisins þegar ákvarðanir eru teknar.
* Stjórnarmenn, fagráðsfólk og starfsfólk Iðunnar sýnir öllum félagsmönnum og starfsfólki virðingu, áhuga og umhyggju og stuðlar að vellíðan á vinnustað.
* Stjórnarmenn, fagráðsfólk og starfsfólk Iðunnar hefur jafnrétti að leiðarljósi í starfi sínu, vinnur gegn fordómum og mismunun einstaklinga.
* Stjórnarmenn, fagráðsfólk og starfsfólk Iðunnar leitast við að skapa góðan starfsanda, réttlátar starfs- og samskiptavenjur og jákvætt og hvetjandi starfsumhverfi.
* Stjórnarmenn, fagráðsfólk og starfsfólk Iðunnar sýnir hvort öðru virðingu í ræðu, riti og framkomu.
* Stjórnarmenn, fagráðsfólk og starfsfólk Iðunnar vinnur saman á faglegan hátt.
* Stjórnarmenn, fagráðsfólk og starfsfólk Iðunnar hafa gildi Iðunnar að leiðarljósi í öllu sínu starfi, gildin eru:
	+ Framsækni
	+ Virðing
	+ Fagmennska

Siðareglur þessar eru settar og samþykktar af stjórn Iðunnar.

Siðareglurnar eru ekki tæmandi lýsing á góðum starfsháttum, heldur ber hver og einn ábyrgð á því að starfa af heilindum í anda gilda félagsins. Allir bera ábyrgð á því að siðareglunum sé fylgt.

Samþykkt á stjórnarfundi Iðunnar 20. október 2022